smcproject/ml-wiki-sentences huggingface dataset:
പുറത്തേയ്ക്കുള്ള കണ്ണികൾ Wikimedia Commons has media related to Category:Atrophaneura hector .
തങ്കയം ഇംഗ്ലീഷ് വിലാസം https://ml.wikipedia.org/wiki/Thankayam
കാസർഗോഡ് ജില്ലയിലെ ഹോസ്ദുർഗ്ഗ് താലൂക്കിലെ ഒരു ചെറു ഗ്രാമമാണ് തങ്കയം .
തൃക്കരിപ്പൂർ ടൗണിൽ നിന്നും ഏകദേശം ഒരു കിലോമീറ്റർ ദൂരെയായാണ് സ്ഥിതി ചെയ്യുന്നത്.
ചെറുവത്തൂർ ടൗണിൽ നിന്നും റോഡ് മാർഗ്ഗം എത്തിച്ചേരാം.
ഏറ്റവും അടുത്ത റെയിൽവേ സ്റ്റേഷൻ തൃക്കരിപ്പൂർ ആണ്.
സ്ഥാപനങ്ങൾ/ആരാധനാലയങ്ങൾ മുഹമ്മദ് അബ്ദുറഹിമാൻ സ്മാരക വായന ശാല എ.എൽ.പി.എസ്‌, തങ്കയം തങ്കയം  ജുമാ മസ്ജിദ് താലൂക്ക് ഗവ.
ഹോസ്പിറ്റൽ
തങ്കയങ്കി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ശബരിമല ക്ഷേത്രത്തിലെ വിഗ്രഹത്തിൽ അണിയിക്കുന്ന ഒരു അലങ്കാരമാണ് തങ്കയങ്കി .
തിരുവിതാംകൂർ മഹാരാജാവ്‌ ശ്രീ ചിത്തിരതിരുനാൾ 1973-ൽ നൽകിയ 420 പവൻ തൂക്കമുള്ള തങ്കയങ്കി, മണ്ഡലപൂജക്കാണ്‌ ശബരിമല മുകളിലെ അയ്യപ്പവിഗ്രഹത്തിൽ ചാർത്തുന്നത്‌.
മണ്‌ഡലപൂജയ്‌ക്ക്‌ രണ്ടുനാൾ മുമ്പാണ്‌ അനുഷ്‌ഠാനത്തിന്റെ പുണ്യവുമായി തങ്കയങ്കി രഥയാത്ര ആറന്മുള നിന്നു പുറപ്പെടുന്നത്‌.
തങ്കയങ്കി രഥ യാത്ര
പതിനെട്ടാം പടിയും കൊടിമരവും ശ്രീകോവിലും ഉൾപ്പെട്ട ശബരിമല ക്ഷേത്രത്തിന്റെ ആകൃതിയിൽ ഒരുക്കിയ രഥത്തിലാണ്‌ തങ്കയങ്കി കൊണ്ടുപോകുന്നത്‌.
കോഴഞ്ചേരി കൊച്ചീരേത്ത്‌ തങ്കപ്പനാചാരിക്കാണ്‌ പതിവായി രഥം തെളിക്കാനുള്ള നിയോഗം.
സ്വന്തം ജീപ്പിന്റെ മുകൾഭാഗം അഴിച്ചുമാറ്റിയാണ്‌ തങ്കപ്പനാചാരി രഥം തയ്യാർ ചെയ്‌തത്‌.
രഥത്തിൽ കമനീയമായ ചിത്രപ്പണികളും പുലിക്കൂട്ടവുമായി അയ്യപ്പൻ പന്തളം കൊട്ടാരത്തിൽ പ്രവേശിക്കുന്ന രംഗവും എല്ലാം ഉണ്ട്‌.
ആദ്യകാലത്ത്‌ കോട്ടയത്തുനിന്ന്‌ ഹംസരഥം കൊണ്ടുവന്ന്‌ അതിലായിരുന്നു തങ്കയങ്കി കൊണ്ടുപോയിരുന്നത്‌.
സ്വന്തം കൈയാൽ രഥമൊരുക്കി എഴുന്നള്ളിക്കാൻ തങ്കപ്പനാചാരിക്ക്‌ വർഷങ്ങൾക്കപ്പുറത്തുള്ള ഒരു അനുഭവത്തിൻെറ പിൻബലമുണ്ട്‌.
ഹംസരഥം ഒരുക്കാനായി പതിവായി തങ്കപ്പനാചാരിയായിരുന്നു ജീപ്പുമായി കോട്ടയത്തു പോയിരുന്നത്‌.
ഒരിക്കൽ തിരുനക്കര ക്ഷേത്രത്തിൻെറ വടക്കേനടയിൽ നിന്നു രാത്രി ജീപ്പു മോഷണം പോയി.
പിറ്റേന്നു പുലർച്ചെ രഥമൊരുക്കി തങ്കയങ്കി കൊണ്ടുപോകാനായി ജീപ്പ്‌ ആറന്മുളയിൽ എത്തിക്കണമായിരുന്നു.
മനമുരുകി അയ്യപ്പസ്വാമിയെ പ്രാർഥിച്ച തേരാളി ജീപ്പു തിരികെ കിട്ടിയാൽ വീട്ടിൽ വെച്ചുതന്നെ സ്വന്തമായി രഥം തയ്യാർ ചെയ്‌ത്‌ ഇനിമുതൽ എത്തിക്കാമെന്ന്‌ ഉണർത്തിച്ചു.
അത്ഭുതമെന്നപോലെ പുലർച്ചയ്‌ക്കു മുമ്പായി കഞ്ഞിക്കുഴിക്ക്‌ സമീപത്തു നിന്ന്‌ ഉപേക്ഷിക്കപ്പെട്ട നിലയിൽ ജീപ്പ്‌ കണ്ടെത്തി.
വീടുപണിക്കായി സൂക്ഷിച്ചിരുന്ന തടികൊണ്ട്‌ ക്ഷേത്രമാതൃകയിൽ തന്നെ രഥമൊരുക്കി അതു തെളിച്ച്‌ ഇന്നും തങ്കപ്പനാചാരി തേരാളിയാകുന്നു.
മണ്‌ഡലപൂജയുടെ രണ്ടുനാൽ മുമ്പാണ്‌ രാവിലെ 6.30ന്‌ തങ്കയങ്കി രഥയാത്ര പുറപ്പെടുന്നത്‌.
കോഴഞ്ചേരി , ഇലന്തൂര് ‍, ഓമല്ലൂർ ‍, പത്തനംതിട്ട , കടമ്മനിട്ട
കുമ്പഴ , കോന്നി , വെട്ടൂർ വഴി മലയാലപ്പുഴ ദേവീക്ഷേത്രത്തിലെത്തി രാത്രി വിശ്രമിക്കും.
രണ്ടാംനാൾ മണ്ണാറക്കുളഞ്ഞി , റാന്നി , രാമപുരം , വടശ്ശേരിക്കര , മാടമൺ വഴി പെരുനാട്‌ ക്ഷേത്രത്തിലും മണ്‌ഡലപൂജ ദിവസം ളാഹ -സത്രം, പ്ലാപ്പള്ളി , നിലയ്‌ക്കൽ വഴി പമ്പയിൽ പകൽ 12.30നു രഥയാത്രയെത്തും.
വഴിനീളെ നിറപറയും ആരതിയും വാദ്യമേളവും വെടിക്കെട്ടും അന്നദാനവുമായി അയ്യപ്പഭക്തർ തങ്കയങ്കി രഥയാത്രയെ സ്വീകരിക്കും.
പമ്പയിൽനിന്നു 3ന്‌ പുറപ്പെട്ട്‌ 5ന്‌ ശരംകുത്തിയിൽ എത്തുന്ന തങ്കയങ്കി ഘോഷയാത്ര ദേവസ്വം അധികൃതർ സന്നിധാനത്തിലേക്ക്‌ സ്വീകരിച്ചാനയിക്കും.
തുടർന്നാണ്‌ തങ്കയങ്കി ചാർത്തി മണ്‌ഡലപൂജ.
രഥ യാത്രക്കു ശേഷം
മണ്‌ഡലപൂജ കഴിഞ്ഞ്‌ തങ്കയങ്കി ആറന്മുളയിലെത്തിച്ച്‌ ദേവസ്വംവക ഭണ്‌ഡാരത്തിൽ സൂക്ഷിക്കും.
രഥയാത്ര സഞ്ചരിച്ചിരുന്ന വഴിയ്‌ക്കു പുറമെ ഭക്തരുടെ ആവശ്യപ്രകാരം കൂടുതൽ സ്ഥലങ്ങളും ക്ഷേത്രങ്ങളും കൂടി ഉൾപ്പെടുത്തിയിട്ടുണ്ട്‌.
ഇതും കാണുക ശബരിമല മകരവിളക്ക് പുറമെ നിന്നുള്ള കണ്ണികൾ ശബരിമല‍.
ഓർഗ് : ശബരിമലയെക്കുറിച്ചുള്ള വെബ് സൈറ്റ് ‌ ശബരിമലയുടെ ഐതിഹ്യത്തെക്കുറിച്ച് ചിന്ത .
Archived 2009-10-15 at the Wayback Machine .
‌ അയ്യപ്പ സേവാ സംഘത്തിന്റെ വെബ്ബ് Archived 2010-02-14 at the Wayback Machine .
പത്തനംതിട്ടയെപ്പറ്റിയുള്ള കേരളാ ഗവർണ്മെന്റ് വെബ് സൈറ്റിൽ ശബരിമലയെപ്പറ്റി Archived 2009-09-21 at the Wayback Machine .
: ദൂരവിവരം, താമസ സൗകര്യങ്ങൾ, വഴിപാടുകൾ എന്നിങ്ങനെയുള്ള വിവരങ്ങൾ ഈ സൈറ്റിലുണ്ട് അവലംബം ↑ http://www.janmabhumidaily.com/detailed-story?newsID=19470%5Bപ്രവർത്തിക്കാത്ത+കണ്ണി%5D
തങ്കമണി കുട്ടി തങ്കമണി കുട്ടി (2011).
തങ്കമണി കുട്ടി ഒരു ഇന്ത്യൻ ഡാൻസർ ആണ്.
ഭരതനാട്യം , മോഹിനിയാട്ടം മാസ്റ്ററും പ്രശസ്ത നൃത്ത അധ്യാപികയുമാണ്.
അവരും അവരുടെ ഭർത്താവായ ഗോവിന്ദൻകുട്ടിയും പശ്ചിമ ബംഗാളിൽ ദക്ഷിണേന്ത്യൻ സംഗീതവും നൃത്തവും പ്രചരിപ്പിക്കുന്നതിന്റെ ഭാഗമായാണ് അറിയപ്പെടുന്നത് .
അവാർഡുകൾ ഭാരത്മുനി സമ്മാൻ അവലംബങ്ങൾ ↑ ↑
തങ്കമണി ഗോപിനാഥ് ഇംഗ്ലീഷ് വിലാസം https://ml.wikipedia.org/wiki/Thankamani_Gopinadh
കേരളത്തിൽ നിന്നുള്ള പ്രമുഖ നർത്തകിയും നൃത്താധ്യാപികയുമായിരുന്നു തങ്കമണി ഗോപിനാഥ് .
നൃത്താചാര്യൻ ഗുരു ഗോപിനാഥിന്റെ ഭാര്യയും സഹനർത്തകിയുമായിരുന്നു.
1918 മാർച്ച് 27 ന് ഇന്നത്തെ തൃശ്ശൂർ ജില്ല യിൽ കുന്നംകുളത്ത് ജനിച്ചു.
പന്തലത്ത് ഗോവിന്ദൻ നായരും മങ്ങാട്ട് മുളയ്ക്കൽ കുഞ്ഞിക്കാവമ്മയുമാണ് മാതാപിതാക്കൾ.
വള്ളത്തോൾ കലാമണ്ഡലം തുടങ്ങിയപ്പോൾ അവിടത്തെ ആദ്യത്തെ മോഹിനിയാട്ടം വിദ്യാർത്ഥിനിയായിരുന്നു.
പെൺകുട്ടികൾ നൃത്തം പഠിക്കുന്നതും അവതരിപ്പിക്കുന്നതും സദാചാര വിരുദ്ധമായി കരുതിയിരുന്ന കാലത്ത്, മോഹിനിയാട്ടം പഠിക്കാൻ ധൈര്യം കാട്ടിയ തങ്കമണി പെൺകുട്ടികളുടെ നൃത്തപഠനത്തിനും കേരളത്തിലെ നൃത്ത തരംഗത്തിനും പ്രാരംഭം കുറിച്ചു.
മലയാളത്തിലെ മൂന്നാമത്തെ ശബ്ദചിത്രമായ ഭക്തപ്രഹ്ളാദ യിൽ (1941) കയാതുവിന്റെ വേഷം അഭിനയിച്ച് തങ്കമണി ആദ്യകാല നടിമാരിൽ ഒരാളായി.
ഗുരു ഗോപിനാഥ് ആയിരുന്നു ഇതിൽ ഹിരണ്യകശിപു .
നായികയായതിനൊപ്പം അവർ ആ ചിത്രത്തിൽ പാടുകയും ചെയ്തിട്ടുണ്ട്.
1936 സെപ്റ്റംബർ 5 ന് ആയിരുന്നു ഗുരു ഗോപിനാഥുമായുള്ള വിവാഹം.
വിവാഹ ശേഷം തങ്കമണി ക്രമേണ മോഹിനിയാട്ടത്തോട് വിട പറഞ്ഞു.
അവരിരുവരും ചേർന്ന് കേരളനടനം (ആദ്യം കഥകളി നടനം എന്നായിരുന്നു പേര്) എന്ന നൂതന നൃത്ത ശൈലി ആവിഷ്കരിക്കുകയും പ്രചരിപ്പിക്കുകയും ചെയ്തു.
തങ്കമണി അവതരിപ്പിച്ചിരുന്ന പന്തടി നൃത്തവും, "തിങ്കളും തളിരൊളിയും" എന്നു തുടങ്ങുന്ന ഉദ്യാന വർണ്ണനയും, ഗുരുഗോപിനാഥിനോടൊപ്പം അവതരിപ്പിച്ച രാധാകൃഷ്ണ, ശിവപാർവതി, ലക്ഷ്മീ നാരായണ, അശോകവനത്തിലെ സീത എന്നീ നൃത്തയിനങ്ങൾ ഒരു കാലത്ത് തെന്നിന്ത്യയിൽ പേരുകേട്ടതായിരുന്നു.
തിരുവിതാംകൂറിലേയും തിരുവനന്തപുരത്തേയും പ്രഥമ നൃത്ത വിദ്യാലയമായിരുന്ന ശ്രീചിത്രോദയ നൃത്ത കലാലയത്തിൽ നൃത്തം പഠിപ്പിച്ചിരുന്ന തങ്കമണി ഗോപിനാഥ് ആദ്യകാലത്ത് കേരള നടനം പഠിച്ച ലളിത, പദ്മിനി, രാഗിണി, ഭവാനി ചെല്ലപ്പൻ, മംഗള, ലക്ഷ്മി തുടങ്ങിയ മിക്ക നർത്തകികളുടേയും ഗുരു ആയിരുന്നു.
നാല്പതുകളിലും അൻപതുകളിലും ഇന്ത്യയിലെ ഏറ്റവും പ്രശസ്തമായ നൃത്ത സംഘങ്ങളിലൊന്നായിരുന്നു ഗോപിനാഥ്-തങ്കമണി സംഘം.
ഇന്ത്യയിലും വിദേശത്തും ഈ സംഘം ഒട്ടേറെ നൃത്തപരിപാടികൾ അവതരിപ്പിച്ച് പ്രശസ്തിയും പുരസ്കാരങ്ങളും നേടി.
അമ്പതുകളുടെ അവസാനത്തോടെ നൃത്തവേദികളിൽ നിന്നു മാറിയ തങ്കമണി തിരുവനന്തപുരം വട്ടിയൂർക്കാവിലെ വിശ്വകലാകേന്ദ്രം ഭരണ സമിതി അംഗമായിരുന്നു.
മക്കളിൽ ഒരാളായ വാസന്തി ജയസ്വാൾ അമേരിക്കയിലെ ലോസ് ആഞ്ചലസിൽ നർത്തകിയും നൃത്താധ്യാപികയുമാണ്.
മകളായ വിലാസിനി രാമചന്ദ്രൻ ദില്ലിയിൽ‌ മുതിർന്ന ഐ.എ.എസ് ഉദ്യോഗസ്ഥയായിരുന്നു (2015 മാർച്ച് 5 ന് അന്തരിച്ചു).
ഇളയ മകളയ വിനോദിനി ശശി മോഹൻ മലയാള സിനിയിലെ ബാലതാരവും, ദേവി കന്യാകുമാരി സിനിമയിലെ നായികയുമായിരുന്നു.
വിശ്വകലാകേന്ദ്രത്തിന്റെ ചുമതലയും വഹിക്കുന്നു.
വേണുഗോപാൽ എന്ന മകനും ഇവർക്കുണ്ട്.
ഗുരു ഗോപിനാഥിന്റെ നിര്യാണം നടന്ന് മൂന്നുവർഷങ്ങൾക്കുശേഷം 1990 ഡിസംബർ 28 -ന് തങ്കമണി ഗോപിനാഥ് അന്തരിച്ചു.
തങ്കശ്ശേരി
കൊല്ലം ജില്ലയിൽ കൊല്ലം നഗരകേന്ദ്രത്തിൽ നിന്നും ഏകദേശം നാലു കിലോമീറ്റർ അകലെയാണ് തങ്കശ്ശേരി .
തങ്കമ്മശ്ശേരി എന്ന പദം ലോപിച്ചാണ് തങ്കശ്ശേരി എന്ന പേര് ഉണ്ടായത്.
ഇവിടത്തെ തങ്കശ്ശേരി വിളക്കുമാടം (ലൈറ്റ്‌ഹൌസ്) പ്രസിദ്ധമാണ്‌.
തങ്കശ്ശേരി കടൽ മുനമ്പിൽ നിന്നും സമീപപ്രദേശത്തുള്ള ജോനകപ്പുറത്തുനിന്നും രണ്ട് കടൽത്തിട്ടകൾ (ബ്രേക്ക് വാട്ടർ) പണിത് കടലിനെ തടഞ്ഞുനിറുത്തിയതു കാരണം മത്സ്യബന്ധനം ഈ പ്രദേശങ്ങളിൽ വർദ്ധിച്ചിട്ടുണ്ട്.
തങ്കശ്ശേരിയും സമീപ പ്രദേശങ്ങളും മത്സ്യബന്ധനത്തിനു പണ്ടുകാലം മുതൽക്കേ അനുയോജ്യമായിരുന്നു.
ചരിത്രം തങ്കശ്ശേരി പുലിമുട്ടിൽ നിന്നൊരു ദൃശ്യം.
പോർച്ചുഗീസുകാരുടെയും , ഡച്ചുകാരുടെയും പിന്നീട് ബ്രിട്ടീഷുകാരുടെയും താവളമായിരുന്നു തങ്കശ്ശേരി.
ഒരു ഡച്ച് കോട്ടയുടെ അവശിഷ്ടങ്ങൾ ഇന്നും തങ്കശ്ശേരിയിൽ കാണാം.
(പൊളിഞ്ഞ് വീഴാറായ ചില മതിലുകൾ മാത്രമേ ഇന്ന് ബാക്കിയുള്ളൂ).
തങ്കശ്ശേരിയിൽ ഇന്നും ആംഗ്ലോ ഇന്ത്യൻ സമൂഹത്തിലെ അംഗങ്ങൾ താമസിക്കുന്നു.
പല പുരാതന ആംഗ്ലോ ഇന്ത്യൻ ബംഗ്ലാവുകളും തങ്കശ്ശേരിയിൽ ഉണ്ടായിരുന്നു.
ഇന്നും രണ്ടോ മൂന്നോ മനോഹരമായ ബംഗ്ലാവുകൾ നിലനിൽക്കുന്നു.
(തങ്കശ്ശേരി പാലസ് റോഡിൽ ഇവ കാണാം).
ത‌ങ്കശ്ശേരിയിലെ ഡച്ച് കോട്ടയുടെ അവശിഷ്ടങ്ങൾ
പൈതൃക ടൂറിസം പദ്ധതിയിൽ മ്യൂസിയമായി മാറുന്ന തങ്കശേരി പോസ്റ്റ്ഓഫീസ്‌ ബ്രിട്ടീഷ്‌ ഭരണകാലത്ത്‌ കലക്ടറേറ്റും ഇന്നത്തെ ബിഷപ് ബംഗ്ലാവ്‌ പോർച്ചുഗീസ്‌ ഗവർണറുടെ വസതിയുമായിരുന്നു.
146ൽപ്പരം കൊളോണിയൽ കെട്ടിടങ്ങൾ കൊല്ലത്തുണ്ടായിരുന്നു എന്നാണ്‌ പഠനങ്ങൾ വ്യക്‌തമാക്കുന്നത്‌.
കൊല്ലം കത്തോലിക്കാ രൂപതയുടെ ബിഷപ് പാലസ് തങ്കശ്ശേരിയിലാണ്.
കൊച്ചുപള്ളി, വലിയപള്ളി എന്നിങ്ങനെ രണ്ടു പള്ളികൾ തങ്കശ്ശേരിയിൽ ഉണ്ട്.
ഇവിടെ പെസഹാ നൊയമ്പുകാലത്ത് നടക്കുന്ന പ്രദക്ഷിണം പ്രശസ്തമാണ്.
തങ്കശ്ശേരി വിളക്കുമാടം
1902-ൽ നിർമ്മിച്ച ഈ വിളക്കുമാടത്തിനു 144 അടി ഉയരം ഉണ്ട് .
ഏറെനാളായി തമിഴ് ഭീകരരുടെ ഭീഷണിയെത്തുടർന്ന് സന്ദർശകർക്ക് പ്രവേശനമില്ലായിരുന്ന ഈ വിളക്കുമാടം 2006 മുതൽ വീണ്ടും സന്ദർശകർക്കായി തുറന്നുകൊടുത്തു.
നാമമാത്രമായ ഒരു തുക പ്രവേശനത്തിനു ഈടാക്കുന്നുണ്ട്.
തങ്കശ്ശേരി, തിരുമുല്ലവാരം എന്നീ പ്രദേശങ്ങളോട് അടുത്തുള്ള കല്ലുകൾ നിറഞ്ഞ കടൽത്തട്ടിനെയും കടലിലേക്ക് നീണ്ടു നിൽക്കുന്ന മുനമ്പിനെയും കുറിച്ച് ഈ വിളക്കുമാടം കപ്പലുകൾക്ക് അപായസൂചന നൽകുന്നു.
അവലംബം Thangasseri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എൻ. ഐ. സി വെബ് വിലാസം Archived 2007-07-11 at the Wayback Machine .
↑ {{ cite web }} :  CS1 maint: bot: original URL status unknown ( link ) ↑
തങ്കശ്ശേരി കോട്ട ഇംഗ്ലീഷ് വിലാസം https://ml.wikipedia.org/wiki/Thangassery_fort തങ്കശ്ശേരിയിലെ ഡച്ച് കോട്ടയുടെ അവശിഷ്ടങ്ങൾ 1504 ലെ മാപ്പ്
സുദീർഘമായ ചരിത്രമുള്ള കേരളത്തിലെ കോട്ടകളിൽ ഒന്നാണ്  സെന്റ് തോമസ് കോട്ട എന്ന തങ്കശ്ശേരി കോട്ട .
ഡച്ച് കോട്ടയുടെ ഇടിഞ്ഞു വീഴാറായ ചുമരുകൾ മാത്രമാണ് ഇപ്പോൾ അവശേഷിക്കുന്നത്.
ഇപ്പോഴിത് കേന്ദ്ര പുരാ­വ­സ്തു­വ­കു­പ്പിന്റെ നിയന്ത്രണത്തി­ലാണ്.
1503 ൽ കൊല്ലവുമായി കച്ചവടം നടത്തുവാനുള്ള കൊല്ലം റാണിയുടെ അഭ്യർത്ഥനയോട് കൂടിയാണ് പോർട്ടുഗീസുകാർ കൊല്ലത്ത് എത്തുന്നത്.
1552 ൽ റൊഡ്രിഗ്സ് എന്ന പോർട്ടുഗീസ് ഉദ്യോഗസ്ഥൻ ഇവിടെ എത്തുകയും തങ്കശ്ശേരിയിലെ പണ്ടകശ്ശാല പുതുക്കി പണിയുവാനുള്ള അനുവാദം നേടിയെടുക്കുകയും ചെയ്തു.
പക്ഷേ ഇതിന്റെ  മറവിൽ അവർ ഒരു കോട്ടതന്നെ നിർമ്മിക്കുകയാണ് ചെയ്തത്.
1659 ഡിസംബർ 29 ന് ഡച്ചുകാർ കൊല്ലത്ത് എത്തുകയും തങ്കശ്ശേരി കോട്ട പിടിച്ചടക്കുകയും തകർത്ത് തരിപ്പണമാക്കുകയും ചെയ്തു.
1669 ൽ ഡച്ചുകാർ തങ്കശ്ശേരികോട്ട പുനർ നിർമിച്ചു.
1741 ൽ മാർത്താണ്ഡവർമ്മ കുളച്ചൽ യുദ്ധത്തിൽ പരാജയപ്പെടുത്തിയതോടെ ഡച്ചുകാർ  ഇവിടെനിന്നും പിന്മാറുകയും 1742 ൽ തങ്കശ്ശേരി കോട്ട,  ഇംഗ്ലീഷ് ഈസ്റ്റിന്ത്യാകമ്പനിയുടെ ആധിപത്യത്തിലാവുകയും ചെയ്തു.
തെക്കൻ കേരളത്തിലെ രാജാക്കന്മാരുമായി കരാർ ഉണ്ടാക്കാനായി നിയുക്തനായ ഡച്ച് ചീഫ് ഡയറക്ടർ ന്യൂഹാഫ് തങ്കശ്ശേരി കോട്ടയുടെ കേടുപാടുകൾ തീർക്കാൻ ശ്രമം നടത്തി.
1552-ൽ ഹെക്ടർ ഡിലാകാസയാണ് ഈ കോട്ട പണിതതെന്ന് ന്യൂഹാഫ് രേഖപ്പെടുത്തിയിട്ടുണ്ട്.
ഇവിടുത്തെ പ്രസ്സിലാണ്‌  ഡോക്‌ട്രീന ക്രിസ്റ്റീന എന്ന ബൈബിളിന്റെ തമിഴ്‌പതിപ്പ്‌ അച്ചടിച്ചത്‌.
പ്രസ്സ്‌ സ്ഥാപിച്ച പ്രദേശം അച്ചുകൂടം പറമ്പ്‌ എന്നാണ്‌ അറിയപ്പെടുന്നത്‌.
അവലംബം ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ {{ cite web }} : Missing or empty | title= ( help ) St. Thomas Fort, Tangasseri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തങ്കമണി സംഭവം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇടുക്കി ജില്ലയിലെ തങ്കമണി ഗ്രാമത്തിലെ നിരവധി  പുരുഷന്മാരെ പോലീസുകാർ മർദ്ദിക്കുകയും അറസ്റ്റുചെയ്യുകയും തോക്ക് എടുക്കേണ്ട അവസ്ഥ വന്നതായും  കരുതപ്പെട്ടിരുന്ന സംഭവമാണ് തങ്കമണി സംഭവം എന്നറിയപ്പെടുന്നത്.
അക്കാലത്ത് അധികാരത്തിലുണ്ടായിരുന്ന കരുണാകരൻ മന്ത്രിസഭയുടെ രാജിക്ക് ഈ സംഭവം വഴിയൊരുക്കി.
1986 ഒക്ടോബർ 21നു ഇടുക്കി ജില്ലയിലെ കാമാക്ഷി ഗ്രാമപഞ്ചായത്തിൽ ഉൾപ്പെടുന്ന തങ്കമണി എന്ന ഗ്രാമത്തിൽ ഒരു ബസ് സർവ്വീസുമായി ബന്ധപ്പെട്ടുണ്ടായ തർക്കങ്ങളെ തുടർന്ന് പോലീസ് ലാത്തിച്ചാർജും വെടിവയ്പ്പുമുണ്ടായി.
വെടിവയ്‌പ്പിൽ കോഴിമല അവറാച്ചൻ എന്നയാൾ തൽക്ഷണം മരണമടഞ്ഞു.
ഉടുമ്പയ്‌ക്കൽ മാത്യു എന്നയാൾക്ക് ഇരു കാലുകളും നഷ്ടപ്പെട്ടു.
അന്ന് രാത്രിയിൽ പോലീസ് സംഘമായി ഗ്രാമത്തിലെത്തി നിരവധി സ്ത്രീകളെ മാനഭംഗപ്പെടുത്തി എന്ന ആരോപണമുണ്ടായി.
1986 ഒക്ടോബർ 21 നാണ് സംഭവം നടന്നത്.
ജില്ലയിലെ കട്ടപ്പന-തങ്കമണി റൂട്ടിൽ ഓടിക്കൊണ്ടിരുന്ന "എലൈറ്റ്" എന്ന സ്വകാര്യ ബസിലെ ജീവനക്കാരും വിദ്യാർഥികളും തമ്മിലുണ്ടായ തർക്കമാണു ഈ സംഭവത്തിനെ തുടക്കമായി വിശേഷിപ്പിക്കപ്പെടുന്നത്.
1986 കാലഘട്ടത്തിൽ പാറമടയിൽ നിന്നും തങ്കമണിവരെയുള്ള റോഡ് ഗതാഗതയോഗ്യമല്ലായിരുന്നു.
കട്ടപ്പനയിൽനിന്നും തങ്കമണിയിലേക്ക് സർവീസ് നടത്തുന്ന മിക്ക ബസുകളും, പാറമട കഴിയുമ്പോൾ ആളുകളെ ഇറക്കിവിടുകയും തങ്കമണി വരെയുള്ള പണം ഈടാക്കുകയും ചെയ്തിരുന്നു .
കോളേജ് വിദ്യാർഥികൾ ഈ പ്രവൃത്തിയിൽ അമർഷം കൊള്ളുകയും ഒരിക്കൽ ഒരു വിദ്യാർഥി ഇതിനെ ചോദ്യം ചെയ്യുകയും വാഹനം പാറമടയിൽ എത്തിയപ്പോൾ അത്  തങ്കമണിവരെ കൊണ്ടുപോകണം എന്ന് ആവശ്യപ്പെടുകയും ചെയ്തു.
എന്നാൽ വാക്കുതർക്കത്തിൽ കണ്ടക്ടർ വിദ്യാർഥിയെ വണ്ടിയിൽ നിന്നും മർദ്ദിച്ചു പുറത്താക്കി.
സംഭവമറിഞ്ഞജനങ്ങൾ പിറ്റേ ദിവസം വാഹനം പിടിച്ചെടുക്കുകയും തങ്കമണി ടൗണിലേക്ക്‌ ബലമായി കൊണ്ടുവരികയും ചെയ്തു .
ബസിലെ തൊഴിലാളികൾ ചെയ്ത പ്രവർത്തിക്കു മാപ്പു പറയണമെന്ന ജനങ്ങളുടെ ആവശ്യം നിരാകരിച്ച ബസ് ഉടമയായ ദേവസ്യ, കട്ടപ്പനയിൽ നിന്ന്‌ പോലീസുമായെത്തി ബസ്‌ കൊണ്ടുപോകാൻ ശ്രമിച്ചു.
പരിസരത്ത് എത്തിയ പോലീസിന്റെ ഇടപെടൽ നാട്ടുകാരെ രോഷാകുലരാക്കി.
പോലീസ്‌ ജനക്കൂട്ടത്തിനുനേരെ ലാത്തിവീശിയപ്പോൾ  ജനങ്ങൾ പോലീസിനു നേരെ കല്ലെറിഞ്ഞു.
തങ്കമണിയിൽനിന്നും കാമാക്ഷിയിലേയ്ക്കുള്ള മോശമായ വഴിയിലൂടെ ജീപ്പിൽ രക്ഷപെടാൻ ശ്രമിച്ച പോലീസിനെ നാട്ടുകാർ പിന്തുടർന്ന് കല്ലെറിഞ്ഞു.
ഇത് പോലീസുകാരിൽ വൈരാഗ്യം ഉണ്ടാവാൻ കാരണമായി .
അന്ന്  പീരുമേട് സർക്കിൾ ഇൻസ്പെക്ടർ ആയിരുന്ന ഐ. സി തമ്പാന്റെ നേതൃത്വത്തിലുള്ള പോലീസ്‌ സംഘം പിറ്റേ ദിവസം സർവ സന്നാഹങ്ങളുമായി വരികയും  ചെയ്തു.
ഈ സമയം ഫാ.
ജോസ് കോട്ടൂരും കാമാക്ഷി ഗ്രാമപഞ്ചായത്ത്‌ പ്രസിഡെന്റ് മാത്യു മത്തായി തേക്കമലയും പഞ്ചായത്ത് ഓഫീസിൽ ചർച്ചയിലായിരുന്നു.
പിന്നീടവർ ഐ. സി. തമ്പാനുമായി സംസാരിക്കുകയും  പ്രശ്നം രമ്യമായി പരിഹരിക്കണമെന്നു നിർദ്ദേശിക്കുകയും ചെയ്തു.
എന്നാൽ ഇതിൽ കുപിതനായ തമ്പാൻ യാതൊരു മുന്നറിയിപ്പുമില്ലാതെ  ജനങ്ങൾക്കുനേരേ നിഷ്ഠുരമായി വെടിവയ്ക്കാൻ  കൽപ്പിക്കുകയായിരുന്നു .
ജോസ് കോട്ടൂരിന്റെ നേതൃത്വത്തിൽ തടിച്ചുകൂടിയ ജനം രാത്രി എട്ടരയോടെ പിരിഞ്ഞുകഴിഞ്ഞപ്പോൾ ജില്ലയിലെ വിവിധ സ്‌റ്റേഷനുകളിൽ നിന്ന്‌ നിരവധി വാഹനങ്ങളിൽ പോലീസ്‌ തങ്കമണിയിൽ വന്നിറങ്ങി.
അവർ വിവിധ സംഘങ്ങളായി തിരിഞ്ഞ്‌ വിവിധ പ്രദേശങ്ങളിലെ വീടുകളിൽ കയറുകയും ചില വീടുകളുടെ വാതിലുകൾ ചവിട്ടിത്തുറക്കുകയും ചെയ്തു.
നിരപരാധികളായ നിരവധി പേരെ മർദ്ദിക്കുകയും പിന്നീടു കട്ടപ്പനയിലേക്ക്‌ കൊണ്ടുപോവുകയും ചെയ്തു.
ഇങ്ങനെ കൊണ്ടുപോയ പുരുഷന്മാരെ പോലീസ്‌ കഠിനമായി പീഡിപ്പിക്കുകയും ചെയ്തു.
ഇങ്ങനെ മൂന്നാംമുറ  പരീക്ഷിക്കപ്പെട്ട  പുരുഷന്മാർ  വീണ്ടും മർദനമേറ്റുമരിക്കാതിരിക്കാൻ അവർക്ക് പോലീസ്‌ ഇടിപ്പാസു നല്കുകയും ചെയ്തു.
എന്നാൽ പോലീസിൻറെ തേർവാഴ്ചയിൽ  ഭയചകിതരായ ചില  പുരുഷന്മാർ കൃഷിയിടങ്ങളിലും മറ്റും ഒളിച്ചു രക്ഷപെട്ടു.
പക്ഷെ സ്‌ത്രീകളും കുട്ടികളും തനിച്ചായ ഈ അവസരത്തിൽ പോലീസ് അവരുടെ വീടുകളിൽ കയറി സ്ത്രീകളെ മാനഭംഗപ്പെടുത്തിയെന്ന് പറയപ്പെടുന്നു .
എലൈറ്റ് ബസിന്റെ ഉടമയായിരുന്ന ദേവസ്യ (എലൈറ്റ് ദേവസ്യ) പിന്നീട് കുമളി ഗസ്റ്റ് ഹൗസ് ഉദ്യോഗസ്ഥനാകുകയും, സൂര്യനെല്ലി സ്ത്രീപീഡനക്കേസിൽ മുഖ്യപ്രതികളിലൊന്നാവുകയും ചെയ്തു.
അന്നുമുതൽ ദേവസ്യ ഒളിവിലാണ്.
തങ്കമണി (ചലച്ചിത്രം)
തങ്കമണി സംഭവത്തെ ആസ്പദമാക്കി ദിലീപിനെ നായകനാക്കി രതീഷ് രഘുനന്ദൻ എഴുതി സംവിധാനം ചെയ്ത ക്രൈം ത്രില്ലർ ചിത്രമാണ് 'തങ്കമണി: ദി ബ്ലീഡിംഗ് വില്ലേജ്' ..
അവലംബം ↑ {{ cite news }} : Check date values in: | accessdate= and | date= ( help ) CS1 maint: bot: original URL status unknown ( link ) 1 2 3 4 5 കേരളാ ഹൈക്കോടതി വിധിന്യായം കെ.ജി. ബാലകൃഷ്ണൻ ↑ https://www.manoramaonline.com/movies/movie-reviews/2024/03/07/thankamani-malayalam-movie-review-dileep-ratheesh-reghunandan.html ദൂൽ ന്യൂസ്‌ പുറത്തേക്കുള്ള കണ്ണികൾ തങ്കമണി സംഭവത്തിന് കാൽനൂറ്റാണ്ട് - വസ്തുതകൾ വളച്ചൊടിക്കുന്നതിൽ പ്രതിഷേധം
തങ്കമ്മ മാലിക് ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
അഭിനേത്രി, സംഗീതജ്ഞ, സാമൂഹിക-രാഷ്ട്രീയ പ്രവർത്തക, ഗാന്ധിയൻ, ഹിന്ദി ഭാഷാ പ്രചാരക, സാഹിത്യ പ്രവർത്തക തുടങ്ങി വിവിധ മേഖലകളിൽ വ്യക്തിമുദ്ര പതിപ്പിച്ച തങ്കമ്മ മാലിക് പത്തനംതിട്ട ജില്ലയിലെ കോന്നിയിൽ 1917 മെയ് 20-ന് ആണ് ജനിക്കുന്നത്.
എം.ടി.വർഗ്ഗീസ് - ഏലിയാമ്മ വർഗ്ഗീസ് എന്നിവർ മാതാപിതാക്കൾ.
മഹാത്മാഗാന്ധിയുടെ ക്ഷണം സ്വീകരിച്ച് വാർധയിലെത്തിയ തങ്കമ്മ അവിടെ മഹിള വിദ്യാപീഠത്തിൽ വെച്ച് വിദുഷി ഓണേഴ്സ്, സരസ്വതി ബിരുദങ്ങൾ കരസ്ഥമാക്കി.
മടങ്ങിയെത്തിയ തങ്കമ്മ ക്വിറ്റിന്ത്യ പ്രസ്ഥാനത്തോടൊപ്പം പ്രവർത്തിച്ചു.
പ്രശസ്ത ചിന്തകനും പത്രാധിപരുമായിരുന്ന മാലിക് മുഹമ്മദ് 1930-കളിൽ പ്രസിദ്ധീകരിച്ചിരുന്ന മിത്രം വാരിക സംസ്ഥാന തലത്തിൽ നടത്തിയ ചെറുകഥാ മത്സരത്തിൽ തങ്കമ്മ ഒന്നാം സ്ഥാനം കരസ്ഥമാക്കി.
സമ്മാനദാന വേദിയിൽ വെച്ച് അവ മാലിക്ക് മുഹമ്മദുമായി പരിചയപ്പെടുകയും ആ ബന്ധം ക്രമേണ പ്രണയമായി വളരുകയും ചെയ്തു.
ഈ ബന്ധത്തിനു ശേഷം ഇസ്ലാം സ്വീകരിച്ച് ഹലീമ എന്ന പേർ സ്വീകരിച്ചെങ്കിലും തങ്കമ്മ മാലിക് എന്ന പേരിൽ അവർ തുടർന്നും ചെറുകഥകൾ എഴുതി .
↑ https://www.mathrubhumi.com/movies-music/features/life-struggle-of-actor-jameela-malik-first-malayali-woman-film-institute-pune-passed-away-1.4480709
തങ്കശ്ശേരി കലാപം
തങ്കശ്ശേരിയിലെ സെന്റ് തോമസ് കോട്ടയിൽ പോർട്ടുഗീസുകാരും പ്രദേശവാസികളും തമ്മിൽ നടന്ന ഒരു പ്രാദേശിക കലാപമാണ് തങ്കശ്ശേരി കലാപം അഥവാ കൊല്ലം കലാപം.
കൊല്ലം റാണിയും പോർച്ചുഗീസ് ഗവർണറായ Lopo Soares de Albergaria യും തമ്മിലുള്ള കരാറിനെത്തുടർന്നാണ് തങ്കശ്ശേരി കോട്ട പണികഴിപ്പിക്കുന്നത്.
ഈ കരാർ സെന്റ് തോമസ് പള്ളി പുനർനിർമ്മിക്കാനും മൂന്നു കൊല്ലം കൊണ്ട് 500 കണ്ടി കുരുമുളക് സംഭരിക്കാനും അനുവാദം നൽകി.
ഇതിൻ പ്രകാരം 1517ൽ റോഡ്രിഗസ് കൊല്ലത്തെ പോർത്തുഗീസ് ക്യാപ്റ്റനായി നിയമിതനായി.
എന്നാൽ റാണിക്ക് കരാർ പ്രകാരമുള്ള കുരുമുളക് കൈമാറുവാൻ കഴിഞ്ഞില്ല.
റോഡ്രിഗസ് ഇതിനാൽ കൊല്ലത്ത് ഒരു കോട്ട പണിയുവാൻ ഉള്ള അനുവാദം നേടിയെടുത്തു.
നാട്ടുകാർ ഇതിനു പക്ഷേ പ്രതികൂലമായിരുന്നു.
ഒരു ഘട്ടത്തിൽ നാട്ടുകാർക്കെതിരെ പീരങ്കിയുപയോഗത്തിനു പോലും പോർത്തുഗീസുകാർ മുതിരാൻ തൂടങ്ങി.
കോട്ടയുടെ പണി തീർന്ന ഉടനേ ആര്യങ്കാവ് വഴി കൊല്ലത്തെത്തിച്ച കുരുമുളക് കോട്ടയിൽ സംഭരിക്കാനാരംഭിച്ചു.
പ്രാദേശിക യോദ്ധാക്കളായ ഉണ്ണീരിപ്പിള്ള, ബാലൻ പിള്ള, കൊല്ലം കുറുപ്പ് എന്നിവർ തങ്കശ്ശേരി കോട്ട ആക്രമിച്ച് പോർത്തുഗീസുകാരെ തടവിലാക്കി.
ഭക്ഷണക്ഷാമവും മൂലവും നിരവധി പോർത്തുഗീസുകാർ മരണപ്പെടുകയുണ്ടായി.
കൊച്ചിയിൽ പോർത്തുഗീസ് ഗവർണർ ഇതേപ്പറ്റി അറിഞ്ഞപ്പോൾ ഒരു നാവികപ്പടയെ കൊല്ലത്തേക്ക് അയയ്ക്കുകയും യുദ്ധത്തിനൊടുവിലായി 1520ൽ കോട്ട തിരികെ പിടിക്കുകയും ചെയ്തു.
https://web.archive.org/web/20211024060006/https://www.onmanorama.com/travel/kerala/2021/02/19/thangassery-fort-historical-account.html
ജോവെല്ലാന ഇംഗ്ലീഷ് വിലാസം https://ml.wikipedia.org/wiki/Jovellana
കാൽസിയോലാറിയേസി കുടുംബത്തിലെ പൂച്ചെടികളുടെ ഒരു ജനുസ്സാണ് ജോവെല്ലാന .
ഈ ജനുസിനെ മുമ്പ് സ്‌ക്രോഫുലാരിയേസിയിൽ ആണ് ഉൾപ്പെടുത്തിയിരുന്നത്.
ഇപ്പോഴും ചില അധികാരികൾ ആ കുടുംബത്തിൽ പട്ടികപ്പെടുത്തി കാണുന്നുണ്ട്.
എന്നിരുന്നാലും, സമീപകാല തന്മാത്രാ ഗവേഷണങ്ങൾ സൂചിപ്പിക്കുന്നത് സ്ക്രോഫുലാരിയേസി കുടുംബം പോളിഫൈലെറ്റിക് ആയിരുന്നു എന്നാണ്.
വ്യത്യസ്ത മാതാപിതാക്കളുമായി ഒന്നിലധികം വംശങ്ങൾ അതിൽ അടങ്ങിയിരിക്കുന്നു എന്നാണ് ഇതിനർത്ഥം.
അതിനാൽ അതിന്റെ നിരവധി വംശങ്ങൾ - ജോവെല്ലാന ഉൾപ്പെടെ - വേർപെടുത്തി പുതിയ അല്ലെങ്കിൽ നിലവിലുള്ള കുടുംബങ്ങൾക്ക് നൽകിയിട്ടുണ്ട്.
ചിലി , ന്യൂസിലാന്റ് എന്നിവിടങ്ങളിൽ നിന്നുള്ള ആറ് മുതൽ എട്ട് വരെ ഇനങ്ങൾ പ്രധാനമായി ജോവെല്ലാന ജനുസിൽ കാണപ്പെടുന്നു.
അവയിൽ ലഘുപത്രങ്ങൾ കാണപ്പെടുന്നു.
വേനൽക്കാലത്ത്, വെള്ള, ലൈലാക്ക്, പർപ്പിൾ നിറങ്ങളിലുള്ള ഒറ്റ, രണ്ട്-ലിപ്ഡ്, ബെൽ ആകൃതിയിലുള്ള പുഷ്പങ്ങളുടെ ഉള്ളിൽ‌ വൈരുദ്ധ്യമുള്ള വർ‌ണ്ണത്തിൽ‌ കട്ടിയുള്ള പുള്ളികളും കാണപ്പെടുന്നു.
താഴെപ്പറയുന്ന ഇനങ്ങളെ നിലവിൽ ഉൾപ്പെടുത്തിയിരിക്കുന്നു:- Jovellana albula (ചിലി) Jovellana guentheri (ചിലി) Jovellana petiolaris (ചിലി) Jovellana punctata (ചിലി) Jovellana repens (ന്യൂസിലാൻഡ്) Jovellana sinclairii (ന്യൂസിലാൻഡ്) Jovellana sturmii (ചിലി) Jovellana violacea (ചിലി) ചിത്രശാല Jovellana punctata J. sinclairii - leaf Jovellana violacea Jovellana violacea അവലംബം
ജോഷി മംഗലത്ത്
മികച്ച തിരക്കഥാകൃത്തിനുള്ള  ദേശീയപുരസ്കാരം നേടിയിട്ടുള്ള ജോഷി മംഗലത്ത്  മലയാള ചലച്ചിത്ര തിരക്കഥാകൃത്ത്, സാഹിത്യകാരൻ എന്നീ നിലകളിൽ പ്രശസ്തനാണ്.
ആൻറൺ ചെക്കോവിന്റെ  'വാങ്കാ' എന്ന ചെറുകഥയെ   തിരക്കഥയായെഴുതിയ ഒറ്റാൽ എന്ന സിനിമയിലൂടെ   ജോഷി മംഗലത്ത്  ചലച്ചിത്രലോകത്തു പ്രവേശിച്ചു.
2014-ലെ  ദേശീയ ചലച്ചിത്ര പുരസ്കാരത്തിൽ  മികച്ച അവലംബിത തിരക്കഥക്കുള്ള ദേശീയ ചലച്ചിത്ര പുരസ്കാരം ഒറ്റാൽ എന്ന സിനിമയിലൂടെ ജോഷി മംഗലത്തിനു ലഭിച്ചു.
ജോഷി തിരുവന്തപുരം ജില്ലയിലെ ആറ്റിങ്ങൽ എന്ന സ്ഥലത്തു   സുധീന്ദ്രൻന്റെയും ലില്ലിക്കുട്ടിയുടെയും  മകനായി ജനിച്ചു.
സ്കൂൾ വിദ്യാഭ്യാസം കോട്ടയം ജില്ലയിലെ നാട്ടകം സർക്കാർ മോഡൽ സ്കൂളിൽ ആയിരുന്നു.
സ്കൂൾ വിദ്യാഭ്യാസം കഴിഞ്‍ ചങ്ങനാശ്ശേരി എസ് ബി കോളേജിലും  പിന്നീട്   ഡി ജി ഇ ടി സെന്റർ കോഴിക്കോട് നിന്ന്  ഇലക്ട്രോണിക്സ് ഡിപ്ലോമയും പൂർത്തിയാക്കി.
തുടർന്നു എഡ്എക്സൽ സർവകലാശാലയിൽ നിന്നും  ബിരുദാനന്തരബിരുദം (ബിസിനസ്സ് അഡ്മിനിസ്ട്രേഷൻ) നേടി.
പ്രശസ്ത സംഗീതജ്ഞൻ വെൺമണി വിജയകുമാറിന്റെ  മകൾ സന്ധ്യയാണ് ഭാര്യ.
സ്കൂൾ കാലഘട്ടം മുതൽ തന്നെ  ജോഷി മംഗലത്ത്  കഥകൾ എഴുതുമായിരുന്നു.
ചെറുകഥകൾ എഴുതിക്കൊണ്ടാണ് എഴുത്തിന്റെ ലോകത്തേക്ക് പ്രവേശിക്കുന്നത്.
ബിസിനസ് അഡ്മിനിസ്ട്രേഷനിൽ ബിരുദാനന്തരബിരുദം നേടിയതിനു ശേഷം  ദുബായിലെ ഒരു  കമ്പനിയിൽ  മാനവ വിഭവശേഷി മാനേജരായിട്ടാണ് ജോഷി മംഗലത്ത്  തന്റെ  തൊഴിൽ  ആരംഭിച്ചത്.
ഈ  മേഖലയിൽ പ്രവർത്തിച്ചുകൊണ്ടിരിക്കെ കഥകളും കവിതകളും രചിച്ചു .
കഥാരചനയിലെ വൈഭവം നോവൽരചനയിലേയ്ക്ക് ജോഷി മംഗലത്തിനെ ആകർഷിച്ചു.
അധികം കഴിയാതെ തന്നെ തിരക്കഥ രചനയിലേക്കും  കടന്നു.
ഒറ്റാൽ എന്ന പ്രഥമ ചലച്ചിത്രത്തിനു മികച്ച തിരക്കഥാകൃത്തിനുള്ള 2014ലെ ദേശിയ പുരസ്‌കാരം കരസ്ഥമാക്കി പുരസ്കാരങ്ങൾ ദേശീയ ചലച്ചിത്രപുരസ്കാരം 2014 മികച്ച പരിസ്ഥിതി ചിത്രം ( ഒറ്റാൽ) മികച്ച അവലംബിത തിരക്കഥ - ( ഒറ്റാൽ) സംസ്ഥാന ചലച്ചിത്രപുരസ്കാരം 2014 മികച്ച ചിത്രം ( ഒറ്റാൽ) കേരളത്തിന്റെ അന്തർദേശീയ ചലച്ചിത്രോത്സവം 2015 സുവർണ്ണചകോരം ( ഒറ്റാൽ) മലയാളചിത്രത്തിനുള്ള നെറ്റ്പാക് ഫിപ്രസ്‌കി പുരസ്‌കാരം ( ഒറ്റാൽ) ജനപ്രിയചിത്രത്തിനുള്ള പ്രേക്ഷക പുരസ്കാരം ( ഒറ്റാൽ) അവലംബം ↑ ↑ ↑
ജോഷിനെറ്റ്സു-കോഗെൻ ദേശീയോദ്യാനം
ജപ്പാനിലെ പ്രധാനപ്പെട്ട ഹോൻഷു ദ്വീപിലെ ചുബു മേഖലയിൽ അനേകം സജീവവും ഉറങ്ങിക്കിടക്കുന്നതുമായ അഗ്നിപർവ്വതങ്ങൾക്കു ചുറ്റുമായി രൂപീകരിച്ച ഒരു ദേശീയോദ്യാനമാണ് ജോഷിനെറ്റ്സു-കോഗെൻ ദേശീയോദ്യാനം .
ഗുണ്മാ, നഗാനോ, നിഗാത്ത എന്നിവയിലെ പർവ്വതപ്രദേശങ്ങൾ ഈ ദേശീയോദ്യാനത്തിൽ ഉൾപ്പെടുന്നു.
ഈ ദേശീയോദ്യാനം രണ്ട് വ്യത്യസ്ത ഭാഗങ്ങളായി ഭാഗിച്ചിരിക്കുന്നു: തെക്കൻ നീഗര അല്ലെങ്കിൽ വടക്കൻ നഗാനോ മേഖലയും കിഴക്കൻ നഗാനോ മേഖലയും.
ജോഷിനെറ്റ്സു-കോഗെൻ ദേശീയോദ്യാനം ആരംഭിക്കുന്നത് 1949 ലാണ്.
മ്യൊകൊ-റ്റൊഗാകുഷി പർവ്വതമേഖലയെ ഉൾപ്പെടുത്താനായി 1956 ൽ വികസിപ്പിച്ചു.
ഇതും കാണുക List of national parks of Japan Togakushi Shrine അവലംബം Joshin'etsu Kogen National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജോഷ് ഹേസ‌ൽവുഡ്
ഓസ്ട്രേലിയയ്ക്കുവേണ്ടി അന്താരാഷ്ട്ര ക്രിക്കറ്റിൽ കളിക്കുന്ന താരമാണ് ജോഷ് റെജിനാൾഡ് ഹേസ‌ൽവുഡ് എന്ന ജോഷ് ഹേസ‌ൽവുഡ് .
ഒരു വലംകൈയൻ പേസ് ബൗളർ ആണ് അദ്ദേഹം.2010ൽ,തന്റെ പത്തൊൻപതാം വയസ്സിൽ ഇംഗ്ലണ്ടിനെതിരെനടന്ന ഏകദിന മൽസരത്തിലൂടെ ആഭ്യന്തര ക്രിക്കറ്റിൽ അരങ്ങേറിയ ഹേസ‌ൽവുഡ് ഓസ്ട്രേലിയയ്ക്കുവേണ്ടി ഏകദിനക്രിക്കറ്റിൽ അരങ്ങേറുന്ന ഏറ്റവും പ്രായംകുറഞ്ഞ താരമായിരുന്നു .2008ലെ അണ്ടർ 19 ലോകകപ്പ്, 2015 ക്രിക്കറ്റ് ലോകകപ്പ് എന്നീ ടൂർണ്ണമെന്റുകളിലും അദ്ദേഹം പങ്കെടുത്തിട്ടുണ്ട്.2014ൽ ഇന്ത്യക്കെതിരായ പരമ്പരയിലൂടെ ടെസ്റ്റ് ക്രിക്കറ്റിൽ അരങ്ങേറിയ ഹേസൽവുഡ് ആദ്യമൽസരത്തിൽതന്നെ അഞ്ചുവിക്കറ്റ് നേട്ടം കൈവരിച്ചിട്ടുണ്ട്.2015ലെ ട്രാൻസ് ടാസ്മാൻ ട്രോഫിക്കിടെ അഡലെയ്ഡ് ഓവലിൽ നടന്ന ആദ്യ പകൽ-രാത്രി ടെസ്റ്റ് മൽസരത്തിൽ 70 റൺസ് വഴങ്ങി 6 വിക്കറ്റ് വീഴ്ത്തിയതാണ് അദ്ദേഹത്തിന്റെ കരിയറിലെ ഏറ്റവും മികച്ച പ്രകടനം .
പ്രാദേശിക ക്രിക്കറ്റിൽ സിഡ്നി സിക്സേഴ്സ് ടീമിനുവേണ്ടിയാണദ്ദേഹം കളിക്കുന്നത്.
ഹേസൽവുഡിന്റെ മികച്ച ബൗളിംഗ് പ്രകടനങ്ങൾ ടെസ്റ്റ് ക്രിക്കറ്റിൽ # ബൗളിംഗ് പ്രകടനം മൽസരം എതിരാളി വേദി നഗരം രാജ്യം വർഷം 1 5/68 1 ഇന്ത്യ ബ്രിസ്ബെൻ ക്രിക്കറ്റ് ഗ്രൗണ്ട് ബ്രിസ്ബെയ്ൻ ഓസ്ട്രേലിയ 2014 2 5/38 5 വെസ്റ്റ് ഇൻഡീസ് സബീന പാർക്ക് കിങ്സ്റ്റൺ ജമൈക്ക 2015 3 6/70 12 ന്യൂസിലൻഡ് അഡലെയ്ഡ് ഓവൽ അഡലെയ്‌ഡ് ഓസ്ട്രേലിയ 2015 ഏകദിന ക്രിക്കറ്റിൽ # ബൗളിങ് പ്രകടനം മൽസരം എതിരാളി വേദി നഗരം രാജ്യം വർഷം 1 5/68 4 ദക്ഷിണാഫ്രിക്ക വാക്ക സ്റ്റേഡിയം പെർത്ത് ഓസ്ട്രേലിയ 2014 അവലംബം പുറത്തേക്കുള്ള കണ്ണികൾ ജോഷ് ഹേസ‌ൽവുഡ് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ജോഷ്ന ചിന്നപ്പ ഇംഗ്ലീഷ് വിലാസം https://ml.wikipedia.org/wiki/Joshna_Chinappa
ഇന്ത്യൻ സ്ക്വാഷ് താരവും കോമൺവെൽത്ത് ഗെയിംസ് സ്വർണ മെഡൽ ജേതാവുമാമ് ജോഷ്ന ചിന്നപ്പ (ജനനം 1986).
1986 സെപ്റ്റംബർ 15ന് ചെന്നൈയിൽ ജനിച്ചു.
അണ്ടർ 19 വിഭാഗത്തിൽ ബ്രിട്ടീഷ് സ്ക്വാഷ് ചാമ്പ്യൻഷിപ്പ് വിജയിക്കുന്ന ആദ്യ താരമാണ് ജോഷ്ന.
ലോക റാങ്കിങ്ങിൽ 2014ൽ 19ആം സ്ഥാനത്ത് എത്തിയിരുന്നു.
മാൽക്കം വിൽസ്ട്രോപ്പ് ആണ് കോച്ച്.
2014ലെ കോമൺവെൽത്ത് ഗെയിംസിൽ ദീപിക പള്ളിക്കലിനോടൊപ്പം സ്ക്വാഷ് ഡബിൾസിൽ സ്വർണമെഡൽ നേടിയിരുന്നു.
വിജയിച്ച ടൂർണമെന്റുകൾ
2012 മേയിൽ, ജോഷ്ന ഇംഗ്ലണ്ടിന്റെ സാര ജെയ്ൻ പെരിയെ തോൽപ്പിച്ച് ചെന്നൈ ഓപ്പൺ നേടി.
എൻ.എസ്.സി സീരിസ് നമ്പർ 6 2009 - ജേതാവ് ബ്രിട്ടീഷ് ജൂനിയർ ഓപ്പൺ 2005 - ജേതാവ് ഏഷ്യൻ ജൂനിയർ ഓപ്പൺ - ജേതാവ് ലോക ജൂനിയർ ഓപ്പൺ ബെൽജിയം, 2005 - രണ്ടാംസ്ഥാനം ബ്രിട്ടീഷ് ജൂനിയർ ഓപ്പൺ 2004 - രണ്ടാംസ്ഥാനം സാഫ് ഗെയിംസ് , പാകിസ്താൻ, 2004 - സ്വർണം ഹോങ് കോങ് ഇവന്റ്, 2004 - രണ്ടാംസ്ഥാനം ഏഷ്യൻ ചാമ്പ്യൻഷിപ്പ്, 2004 – വെങ്കലം മലേഷ്യൻ ജൂനിയർ ഓപ്പൺ, 2004 – ജേതാവ് ദേശീയ ജൂനിയർ, 2004 – ജേതാവ് വിന്നീ പെഗ് വിന്റർ ഒപ്പൺ ട്രോഫി 2004 2014 - ജേതാവ് അവല2ംബം ↑ ↑ http://www.thehindu.com/sport/other-sports/joshana-chinappa-dipika-pallikal-win-squash-gold-at-cwg/article6275525.ece ↑ http://timesofindia.indiatimes.com/sports/more-sports/others/Joshna-Chinappa-clinches-Chennai-Open/articleshow/13522175.cms ↑ http://zeenews.india.com/sports/others/joshna-chinappa-notches-winnipeg-open-title_779710.html പുറം കണ്ണികൾ Dipika Pallikal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Profile at WISPA official website Profile at Squashinfo.com ISP Squash Site Article on Chinappa Archived 2005-10-18 at the Wayback Machine .
The Hindu article on training for the world juniors Archived 2011-05-22 at the Wayback Machine .
Joshna Adopted by Laxmi Mittal Archived 2007-09-27 at the Wayback Machine .
Joshna Chinappa won the third WISPA title of her career Archived 2009-07-18 at the Wayback Machine .
ജോവൻ ജൂലിയറ്റ് ബക്ക്
ജോവൻ ജൂലിയറ്റ് ബക്ക് (ജനനം: 1948) ഒരു അമേരിക്കൻ എഴുത്തുകാരിയും നടിയുമാണ്.